**Bernt «Roman» Brinck-Johnsen** (født 20. desember 1946 i Oslo) -- til vanlig omtalt som Brinck Johnsen -- er en norsk jazzmusiker (saksofon og trommer), kjent fra flere bebop-inspirerte utgivelser og samarbeid.

Han startet sin karriere som trommeslager i band fra Tønsberg-distriktet i 1963, blant annet i Ditlef Eckhoffs kvartett. Spilte for første gang på jazzklubbene Club 7 og Bikuben i Oslo i 1969. Pendlet mellom Oslo og Tønsberg frem til 1975, var aktiv i Tønsberg Society of Jazz & Poetry-miljøet i Tønsberg og turnerte med Ola Calmeyer og Gunnar Bull Gundersen. Radioprogram med Gunnar Bull Gundersen "Mot midnatt" i NRK. Laget musikk til Thesbiteaterets oppsetning av "En midsommernatts drøm" regissert av Gianni Lepre og 2 teaterstykker på Scene 7 i Oslo. Hadde egen kvartett i Tønsberg med Tom Vissgren og Lars Martin Myhre.

Medlem av flere husband på Club 7, Hot House og Jazz Alive: Arild Wikstrøms Orkester, Rhythm & Blås, Moonglow Orchestra, "Siffen, Diffen, Affen og Roman", Freddy Schibstedts Popeye Band, Paul Weeden Group og Tom Karlsens Oslo Rhythm'n Blues Ensemble. I tillegg medvirket han her sammen med musikere som Carl Magnus Neumann, Sigurd Køhn, Erik Balke, Alf Kjellman, Knut Riisnæs, Christian Reim, Erling Aksdal, Jan Lie, Hans Marius Stormoen, Sveinung Hovensjø, Miki N’Doye, Jon Eberson og mange flere. Med på innspilling av Club 7’s 15-årsjubileum. Hadde egen kvintett med Jens Wendelboe, Erik Amundsen og Ole Jacob Hansen. Senere hadde han en ni-mannsgruppe med Elin Rosseland og Rune Nicolaysen: Winds Hot & Cool. Turnerte med den britiske saksofonisten Dick Morrissey i 1998. Han har turnert i Spania med spanske elitemusikere, og med engelske musikere i England i 1987 og 1999, vært solist med Kaunas Big Band i Birstonas Jazzfest 2000. Han har hatt egne grupper med Johannes Eick, Hans Mathisen, Petter Kateraas, Mathias Eick, og han har vært sidemann i Paul Weeden Quintet. Han medvirket også i Rolf Hinderakers trio. 

Brinck Johnsen drev også den kjente jazzklubben Jazz Alive i Oslo fra 1980 til 1986. Han startet plateselskapet Roman Records i 1993.

Brinck Johnsen har vært bosatt i Tønsberg, de siste årene delvis også i Spania, siden 1987.

Egne utgivelser
---------------

* 1984 *Winds Hot & Cool* HCR13
* 1993 *Black orpheus* RR9301.
* 1996 *Lover man* RR9602
* 2002 *Waypoints* RR0203
* 2004 *In the Still of the Night* RR0405
* 2005 *Urijazz 25-års jubileum* RR0506
* 2005 *Oleo* RR0507
* 2006 *Tour de force Live in Stavanger* RR0608.

Referanser
----------

1. ↑  Asbjørn Olav Live, *Mr. Tønsberg Jazz[*død lenke*]* fra Tønsbergs Blad (16.12.06)
2. ↑  Bjørn Stendahl, *Jazz i Tønsberg* fra Ny Tid (8.10.2005)
3. ↑  Aina Indreiten, *Saksofonen som pant Arkivert 27. november 2005 hos Wayback Machine.* fra NRK (18.11.02)
4. ↑  Platedetaljer fra Roman Records - Brinck Johnsen
5. ↑  Stein Kagge,
*Fin oppfølger (Waypoints)* anmeldt i Aftenposten (5.12.02)
6. ↑  Tor Hammerø, *Brinck Johnsen, Tour de Force* anmeldt i puls.no (3.3.06)

Eksterne lenker
---------------

* (en) Brinck Johnsen på Discogs Rediger på Wikidata

* (en) Brinck Johnsen på Discogs Rediger på Wikidata

* (en) Brinck Johnsen på MusicBrainz Rediger på Wikidata

  

Portal: Jazz

|  |  |
| --- | --- |
| Oppslagsverk/autoritetsdata | MusicBrainz **·** Discogs **·** Discogs
 |